text:
3/2010. (X. 21.) BM rendelete a Belügyminisztérium és a belügyminiszter irányítása, illetve felügyelete alá tartozó szervek fontos és bizalmas munkaköreiről és a nemzetbiztonsági ellenőrzés szintjének megállapításáról.
A nemzetbiztonsági szolgálatokról szóló 1995. CXXV. törvény 78. § (3) bekezdésében kapott felhatalmazás alapján, az Alkotmány
37. §-ának (2) bekezdésében és a miniszterek, valamint a Miniszterelnökséget vezető államtitkár feladat- és hatásköréről szóló
212/2010. (VII. 1.) Korm. rendelet 37. § e) pontjában meghatározott feladatkörömben eljárva, a következőket rendelem el:
1. § (1) A rendelet hatálya a Belügyminisztérium hivatali szerveire, valamint az Alkotmányvédelmi Hivatal és a
Nemzetbiztonsági Szakszolgálat kivételével a belügyminiszter által irányított, felügyelt háttérintézményekre terjed ki.
(2) A Belügyminisztériumban, valamint a belügyminiszter irányítása, illetve felügyelete alá tartozó szerveknél a
nemzetbiztonsági szolgálatokról szóló 1995. évi CXXV. törvény 2. melléklet 18. pontja alapján a fontos és bizalmas
munkaköröket, továbbá az ilyen munkakörben foglalkoztatott személyek nemzetbiztonsági ellenőrzésének szintjét a
mellékletben foglaltak szerint határozom meg.
2. § Ez a rendelet a kihirdetését követő nyolcadik napon lép hatályba.
3. § Hatályát veszti
a) az Igazságügyi és Rendészeti Minisztériumban, továbbá az igazságügyi és rendészeti miniszter irányítása, illetve
felügyelete alá tartozó szerveknél a fontos és bizalmas munkakörökről és a nemzetbiztonsági ellenőrzés
szintjének megállapításáról szóló 5/2007. (II. 21.) IRM rendelet melléklete A) pontjának 3. és 5. sora, B)II. pontja és
az alá tartozó sorok, C) pontja és az alá tartozó sorok, D)II. és D)III. pontja és az alájuk tartozó sorok,
b) a fontos és bizalmas munkakörökről, valamint a biztonsági ellenőrzés szintjéről szóló 33/2007. (X. 25.) ÖTM
rendelet,
c) a fontos és bizalmas munkakörökről, valamint a nemzetbiztonsági ellenőrzés szintjéről szóló 1/2008. (II. 26.) TNM
rendelet 1. § (1) bekezdésében az „a MeH Nemzetbiztonsági Iroda és a Szervezett Bűnözés Elleni Koordinációs
Központ” szövegrész.
Dr. Pintér Sándor s. k.,
belügyminiszter


type: legislation

jurisdiction: Hungary

text:
15/2015. (IV. 24.) EMMI utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdése alapján 2015. április 1. napjától 2015. szeptember 30. napjáig
terjedő időtartamra dr. Guller Zoltánt miniszteri biztossá nevezem ki.
2. § A miniszteri biztos feladata a Nemzeti Táboroztatási Koncepció kialakítása, valamint az Erzsébet-program fejlesztési
irányainak meghatározása, melynek érdekében:
a) gondoskodik a Nemzeti Táboroztatási Koncepció bevezetéséhez szükséges hatástanulmányok elkészítéséről;
b) közreműködik a Nemzeti Táboroztatási Koncepció, valamint az Erzsébet-program jogszabályi hátterének
kidolgozásában és összehangolásában;
c) javaslatot tesz a Nemzeti Táboroztatási Koncepció és az Erzsébet-program keretein belül gazdaságosan és
hatékonyan működtethető ingatlanportfólió kialakítására, fejlesztésére;
d) részt vesz a Nemzeti Táboroztatási Koncepcióra és az Erzsébet-programra vonatkozó finanszírozási javaslatok
kidolgozásában, koordinálja az ezen feladatok teljesítéséhez szükséges egyeztetéseket;
e) európai uniós források bevonását kezdeményezi a Nemzeti Táboroztatási Koncepció és az Erzsébet-program
hatékony működésének fejlesztése érdekében;
f ) az Erzsébet-program nemzetközi megismertetése érdekében együttműködik a szociális, szociálturisztikai,
valamint a gyermek- és ifjúságvédelmi célú nemzetközi szervezetekkel.
3. § A miniszteri biztos egyebekben ellátja az Emberi Erőforrások Minisztériuma Szervezeti és Működési Szabályzatáról
szóló 33/2014. (IX. 16.) EMMI utasítás miniszteri biztosra vonatkozó feladatait.
4. § A miniszteri biztos tevékenységét az emberi erőforrások minisztere a köznevelésért felelős államtitkár útján irányítja.
5. § A miniszteri biztos a Ksztv. 38. § (6) bekezdése szerinti helyettes államtitkári illetménynek megfelelő összegű díjazásra
és juttatásokra jogosult.
6. § Ez az utasítás a közzétételét követő napon lép hatályba.
7. § A miniszteri biztos kinevezéséről szóló 36/2014. (X. 17.) EMMI utasítás hatályát veszti.
Balog Zoltán s. k.,
 emberi erőforrások minisztere


text:
1544/2019. (IX. 25.) Korm. határozata a Dunakeszin alap- és középfokú oktatási intézmények és kulturális központ létrejöttét célzó beruházás előkészítéséhez szükséges intézkedésekről.
A Kormány
 1. egyetért a Dunakeszin alap- és középfokú oktatási intézmények, így gimnázium, szakgimnázium és szakközépiskola,
valamint alapfokú művészeti iskola és kulturális központ megvalósítása (a  továbbiakban együtt: Beruházás)
koncepciójával és a Beruházás annak megfelelő előkészítésével a Dunakeszi közigazgatási területén elhelyezkedő,
külterület 036/2, 036/378, 036/379, 036/380, 036/381, 036/382, 036/383, 036/384, 036/385, 036/386, 036/387,
036/388, 036/389, 036/390, 036/391, 036/392, 036/393, 036/394, 036/395, 036/3, 036/276, 036/277, 036/278,
036/279, 036/280, 036/281, 036/282, 036/283, 036/284, 036/285, 036/286, 036/287, 036/288, 036/289, 036/290,
036/291, 036/292, 036/293, 036/294, 036/295, 036/296, 036/297, 036/298, 036/299 és 036/300, valamint a Dunakeszi
belterület 5277, 5265/4, 5265/3, 5260/1 és 5281 helyrajzi számú ingatlanokon;
2. a Beruházás előkészítésének kormányzati felelőseként az  innovációért és technológiáért felelős minisztert jelöli ki,
az emberi erőforrások miniszterének bevonásával;
3. egyetért azzal, hogy a  Beruházás – a  Beruházás Előkészítési Alap felhasználásáról szóló 233/2018. (XII. 6.)
Korm.  rendelet (a  továbbiakban: Korm. rendelet) 2.  § (2)  bekezdés a), c)–e), g), k), l), n) és p)  pontja szerinti  –
előkészítési fázisaira
a) a 2019.  évben – a  kifizetéshez kapcsolódó pénzügyi tranzakciós illetékkel és kincstári díjakkal együtt  –
összesen 431 505 000 forint forrás kerüljön biztosításra a Magyarország 2019. évi központi költségvetéséről
szóló 2018.  évi L.  törvény (a  továbbiakban: 2019.  évi Kvtv.) 1.  melléklet XV. Pénzügyminisztérium fejezet,
26. Központi kezelésű előirányzatok cím, 2. Központi tartalékok alcím, 4. Beruházás Előkészítési Alap
jogcímcsoport terhére,
b) a 2020.  évben – a  kincstári díjakkal együtt – összesen 1 362 184 386 forint forrás kerüljön biztosításra
a Magyarország 2020. évi központi költségvetéséről szóló 2019. évi LXXI. törvény (a továbbiakban: 2020. évi
Kvtv.) 1.  melléklet XV. Pénzügyminisztérium fejezet, 26. Központi kezelésű előirányzatok cím, 2. Központi
tartalékok alcím, 4. Beruházás Előkészítési Alap jogcímcsoport terhére,
azzal, hogy az előkészítési fázisokat legkésőbb 2020. december 31. napjáig kell megvalósítani;
 4. egyetért azzal, hogy
a) a Beruházás 3. pont szerinti előkészítését Dunakeszi Város Önkormányzata valósítsa meg,
b) a Beruházást a Beruházási Ügynökség valósítsa meg;
5. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva a 2019. évi Kvtv. 1. melléklet XVII. Innovációs és Technológiai Minisztérium fejezet, 20. Fejezeti
kezelésű előirányzatok cím, 65. Munkaerőpiaci és képzési feladatok alcímet a  4. Dunakeszi alap- és középfokú
oktatási intézmények, kulturális központ fejlesztés előkészítése jogcímcsoporttal egészíti ki;
Felelős: pénzügyminiszter
Határidő: azonnal 6. az Áht. 33.  § (2)  bekezdésében biztosított jogkörében eljárva, a  Beruházás 3.  pont szerinti előkészítési fázisainak
2019.  évi finanszírozása érdekében – a  kifizetéshez kapcsolódó pénzügyi tranzakciós illetékkel és kincstári
díjakkal együtt – összesen 431 505 000 forint egyszeri átcsoportosítását rendeli el elszámolási, a  fel nem használt
rész tekintetében visszafizetési kötelezettséggel a  2019.  évi Kvtv. 1.  melléklet XV. Pénzügyminisztérium fejezet,
26. Központi kezelésű előirányzatok cím, 2. Központi tartalékok alcím, 4. Beruházás Előkészítési Alap jogcímcsoport
terhére, 430 000 000 forint összegben a  2019.  évi Kvtv. 1.  melléklet XVII. Innovációs és Technológiai Minisztérium
fejezet, 20. Fejezeti kezelésű előirányzatok cím, 65. Munkaerőpiaci és képzési feladatok alcím, 4. Dunakeszi alap- és
középfokú oktatási intézmények, kulturális központ fejlesztés előkészítése jogcímcsoport javára, 1 505 000 forint
összegben a  2019.  évi Kvtv. 1.  melléklet XVII. Innovációs és Technológiai Minisztérium fejezet, 1. Innovációs és
Technológiai Minisztérium igazgatása cím javára, az 1. melléklet szerint;
Az átcsoportosítás tekintetében
Felelős: pénzügyminiszter
innovációért és technológiáért felelős miniszter Határidő: azonnal
Az elszámolás és a fel nem használt rész visszafizetése tekintetében
Felelős: innovációért és technológiáért felelős miniszter
Határidő: 2020. december 31.
7. az Áht. 33.  § (1)  bekezdésében biztosított jogkörében eljárva a  2020.  évi Kvtv. 1.  melléklet XVII. Innovációs és
Technológiai Minisztérium fejezet, 20. Fejezeti kezelésű előirányzatok cím, 65. Munkaerőpiaci és képzési feladatok
alcímet a  4. Dunakeszi alap- és középfokú oktatási intézmények, kulturális központ fejlesztés előkészítése
jogcímcsoporttal egészíti ki;
Felelős: pénzügyminiszter
Határidő: 2020. január 31. 8. az Áht. 33.  § (2)  bekezdésében biztosított jogkörében eljárva, a  Beruházás 3.  pont szerinti előkészítési fázisainak
2020.  évi finanszírozása érdekében – a  kincstári díjakkal együtt – összesen 1 362 184 386 forint egyszeri
átcsoportosítását rendeli el elszámolási, a  fel nem használt rész tekintetében visszafizetési kötelezettséggel
a 2020. évi Kvtv. 1. melléklet XV. Pénzügyminisztérium fejezet, 26. Központi kezelésű előirányzatok cím, 2. Központi
tartalékok alcím, 4. Beruházás Előkészítési Alap jogcímcsoport terhére, 1 361 503 634 forint összegben a 2020. évi
Kvtv. 1.  melléklet XVII. Innovációs és Technológiai Minisztérium fejezet, 20. Fejezeti kezelésű előirányzatok cím,
65.  Munkaerőpiaci és képzési feladatok alcím, 4. Dunakeszi alap- és középfokú oktatási intézmények, kulturális
központ fejlesztés előkészítése jogcímcsoport javára, 680 752 forint összegben a  2020.  évi Kvtv. 1.  melléklet
XVII.  Innovációs és Technológiai Minisztérium fejezet, 1. Innovációs és Technológiai Minisztérium igazgatása cím
javára, a 2. melléklet szerint;
Az átcsoportosítás tekintetében
Felelős: pénzügyminiszter
innovációért és technológiáért felelős miniszter Határidő: 2020. január 31.
Az elszámolás és a fel nem használt rész visszafizetése tekintetében
Felelős: innovációért és technológiáért felelős miniszter
Határidő: 2021. február 28.
9. felhívja az  innovációért és technológiáért felelős minisztert, hogy Dunakeszi Város Önkormányzata
közreműködésével készítsen jelentést a  Korm. rendelet 8.  § (1)  bekezdése szerinti beszámolási kötelezettség
teljesítése érdekében a 3. pontban meghatározott előkészítési fázisok végrehajtásáról, valamint a felhasznált forrás
összegéről;
Felelős: innovációért és technológiáért felelős miniszter
Határidő: a 3. pont szerinti véghatáridő lejártát követő 30 napon belül
10. felhívja a nemzeti vagyon kezeléséért felelős tárca nélküli minisztert, hogy a Beruházás megvalósítására lefolytatott
feltételes közbeszerzési eljárás eredménye alapján készítsen előterjesztést a  Kormány részére a  Beruházás
megvalósításáról, a  kivitelezéshez kapcsolódó kötelezettségvállalási összeg és a  kifizetések ütemezésének,
továbbá az innovációért és technológiáért felelős miniszter közreműködésével az üzemeltetési költségek, valamint
a  Beruházás során létrejövő vagyonelemek tulajdonviszonyainak és a  Korm. rendelet 5.  § (2)  bekezdés c)  pontja
szerinti vagyonkezelőre, üzemeltetőre, illetve használóra vonatkozó javaslat bemutatásával.
Felelős: nemzeti vagyon kezeléséért felelős tárca nélküli miniszter
innovációért és technológiáért felelős miniszter
Határidő: a Beruházás megvalósítását célzó feltételes közbeszerzési eljárást követően azonnal
Orbán Viktor s. k.,
 miniszterelnök


text:
51/2011. (V. 6.) OVB határozata.  Az Országos Választási Bizottság – 2011. április 28-én megtartott ülésén – a választási eljárásról szóló 1997.
C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva I. A. magánszemély
(a továbbiakban: beadványozó) által benyújtott országos népszavazási kezdeményezés tárgyában meghozta a
következő határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143). Indokolás I. A beadványozó 2011. április 18-án aláírásgyűjtő ív mintapéldányát nyújtotta be az Országos Választási Bizottsághoz az
országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy az Országgyűlés semmisítse meg a 2011. április 18. napján elfogadott „Magyarország
Alaptörvénye” című jogszabályt?” Az Alkotmánybíróság több határozatában is [2/1993. (I. 22.) AB, 25/1999. (VII. 7.) AB, 28/1999. (X. 6.) AB, 40/1999.
(XII. 21.) AB, 50/2001. (XI. 29.) AB, 48/2003. (X. 27.) AB határozatok] kifejtett következetes gyakorlatára tekintettel a
Magyar Köztársaság Alkotmányáról szóló 1949. évi XX. törvény (a továbbiakban: Alkotmány) nem módosítható
választópolgári kezdeményezésre induló népszavazással, alkotmánymódosítás csak az Alkotmányban előírt eljárási
rendben [Alkotmány 24. § (3) bekezdés] történhet. Olyan kérdésben, amely elvonná az Országgyűlés alkotmányozó
hatalmát, a választópolgárok által kezdeményezett népszavazásnak nincs helye.
Az Országos Választási Bizottság megállapítja, hogy a kérdésben nem lehet országos népszavazást tartani, így a
Bizottság az Nsztv. 10. § b) pontja értelmében az aláírásgyűjtő ív hitelesítését megtagadja.
II. A határozat az Alkotmány 24. § (3) bekezdésén, az Nsztv. 2. §-án és a 10. § b) pontján, a jogorvoslatról szóló tájékoztatás
a Ve. 130. §-ának (1) bekezdésén alapul. Dr. Bordás Vilmos s. k.,
az Országos Választási Bizottság elnöke


text:
1510/2016. (IX. 22.) Korm. határozata az ózonréteget lebontó anyagokról szóló Montreali Jegyzőkönyv részes országai Konferenciájának ülésein való magyar részvételről.
A Kormány a  Kormány tagjainak feladat- és hatásköréről szóló 152/2014. (VI. 6.) Korm. rendelet 20.  § (1)  bekezdés f )  pontja
alapján
 1. egyetért azzal, hogy az  ózonréteget lebontó anyagokról szóló Montreali Jegyzőkönyv részes országai
Konferenciájának ülésein (a továbbiakban: ülés) a Kormány képviseletében küldöttség vegyen részt;
 2. felhatalmazza az  energiapolitikáért felelős minisztert, hogy az  esedékes ülésen részt vevő magyar küldöttség
vezetőjét és tagjait a környezetvédelemért felelős miniszterrel együttműködve, a külpolitikáért felelős miniszterrel
egyetértésben, szükség esetén az érintett miniszterek bevonásával esetenként kijelölje;
3. felhívja a  külpolitikáért felelős minisztert, hogy az  esedékes ülésen való részvételhez szükséges meghatalmazási
okiratot adja ki;
4. visszavonja az  ózonréteget lebontó anyagokról szóló Montreali Jegyzőkönyv részes országai Konferenciájának
ülésein való magyar részvételről szóló 2293/2004. (XI. 24.) Korm. határozatot.
Orbán Viktor s. k.,
 miniszterelnök


text:
1002/2019. (I. 9.) Korm. határozata a „30 éve szabadon” emlékévről.
1. A  Kormány – az  1989–90-es rendszerváltoztatás 30. évfordulójáról történő méltó megemlékezés érdekében –
a  2019. március 15. és a  2021. június 19. közötti időtartamot a „30 éve szabadon” emlékévvé (a  továbbiakban:
Emlékév) nyilvánítja. Az Emlékév célja, hogy
a) ráirányítsa a  magyar emberek és a  közép-európai nemzetek figyelmét az  akkori események világpolitikai
súlyára,
b) nyilvánvalóvá tegye, hogy Nyugat-Európa a második világháborút követően magára hagyta Közép-Európát,
ennek ellenére a  közép-európai nemzeti közösségek – élve a  történelmi lehetőséggel – maguk vívták ki
szabadságukat és függetlenségüket,
c) a szabadság és függetlenség visszaszerzéséért hozott áldozatok a  XXI. században elfoglalhassák méltó
helyüket a magyarság és Közép-Európa közösségi emlékezetében.
2. A Kormány az 1. pont szerinti célok megvalósítására a kormányzati igazgatásról szóló 2018. évi CXXV. törvény 10. §
(1) bekezdése alapján – javaslattevő, véleményező és tanácsadói tevékenységet végző szervként – 2019. január 15.
napjától 2021. június 19. napjáig terjedő időtartamra Emlékbizottságot (a továbbiakban: Bizottság) hoz létre.
3. A Bizottság feladatkörében
a) kidolgozza az Emlékév rendszerváltoztatás eseményeihez igazodó programtervét, amelyben külön figyelmet
fordít az  1989-es és 1990-es évek eseményeinek megismertetésére, a  rendszerváltoztatás időszakában
már aktív korosztályokra és azokra is, akik életkoruknál fogva még nem tapasztalhatták meg Magyarország
szabaddá válásának időszakát, valamint az  Emlékév alkalmából igyekszik a  nemzetközi figyelem
középpontjába állítani a  közép-európai régiónak – különös tekintettel a  Visegrádi Négyek országaira  –
az  antikommunista ellenállás és az  antikommunista forradalmak idején a  függetlenség és a  szabadság
visszaszerzésére tett erőfeszítéseit,
b) részt vesz a programok megvalósításában részt vevő szervezetek kiválasztásában,
c) az elnök, a  társelnök indítványára dönt az  Emlékév programjainak megvalósításával és kommunikációjával
összefüggő ügyekben.
 4. A  Kormány felkéri a  Bizottság elnökének az  Országgyűlés elnökét. A  Bizottság társelnöke a  Miniszterelnökséget
vezető miniszter. A  Bizottság képviseletét az  elnök, a  társelnök vagy a  Bizottság elnökének egyedi megbízása
alapján kijelölt személy látja el.
5. A Kormány a Bizottság állandó tagjának felkéri a következő személyeket:
a) a külgazdasági és külügyminisztert,
b) a miniszterelnök kabinetfőnökét,
c) a Miniszterelnökséget vezető miniszter általános helyettesét,
d) az Emberi Erőforrások Minisztériumának kultúráért felelős államtitkárát,
e) az Országgyűlés Külügyi bizottságának elnökét,
f ) a Magyar Művészeti Akadémia elnökét,
g) a nemzeti filmipar fejlesztéséért felelős kormánybiztost,
h) az Országos Széchényi Könyvtár főigazgatóját,
i) a Magyar Nemzeti Múzeum főigazgatóját,
j) a Médiaszolgáltatás-támogató és Vagyonkezelő Alap vezérigazgatóját,
k) a Nemzeti Média- és Hírközlési Hatóság elnökét,
l) Boross Pétert, Magyarország volt miniszterelnökét,
m) Lezsák Sándort, az Országgyűlés alelnökét, a Lakiteleki Népfőiskola alapítóját,
n) Balog Zoltánt, Magyarország volt emberi erőforrások miniszterét,
o) Kónya Imrét, Magyarország volt belügyminiszterét,
p) Schmidt Máriát, Széchenyi-díjas történészt, a  Terror Háza Múzeum, valamint a  XX. Század Intézet és
a XXI. Század Intézet főigazgatóját,
q) Szakály Sándor történészt, a Magyar Tudományos Akadémia doktorát és
r) M. Kiss Sándor történészt, professor emeritust.
6. A  Bizottság állandó tagjai közül az  5.  pont a)–k)  alpontjában megjelölt tag akadályoztatása esetén rendelkezhet
a helyettesítéséről.
7. A Bizottság további tagok és szakértők meghívásáról dönthet.
 8. A Bizottság elnöke, társelnöke és tagjai a Bizottságban végzett munkájukért díjazásban nem részesülnek.
9. A  Kormány felhívja a  Miniszterelnökséget vezető minisztert, hogy gondoskodjon a  Bizottság alakuló ülésének
összehívásáról.
Felelős: Miniszterelnökséget vezető miniszter
Határidő: azonnal 10. A Kormány felhívja a Miniszterelnökséget vezető minisztert, hogy gondoskodjon a Bizottság működési feltételeinek
biztosításáról.
Felelős: Miniszterelnökséget vezető miniszter
Határidő: folyamatos 11. A  Kormány felhívja a  Miniszterelnökséget vezető minisztert, hogy a  Bizottság javaslata alapján készítse elő
az  Emlékév programtervében szereplő programokat és kezdeményezéseket részletesen bemutató előterjesztést,
a  megvalósítás költségtervével együtt, és gondoskodjon az  előterjesztés Kormány számára való benyújtásáról.
Az  előterjesztésben javaslatot kell tenni a  programterv megvalósításához, valamint a  Bizottság működéséhez
szükséges források rendelkezésre állását biztosító intézkedésekre is.
Felelős: Miniszterelnökséget vezető miniszter
Határidő: 2019. január 31.
12. A  Kormány felhívja a  külgazdasági és külügyminisztert és a  Miniszterelnökséget vezető minisztert, hogy
az  Emlékév előkészületeinek megkezdése érdekében a  Visegrádi Csoport 2017–2018. évi magyar elnökségének
megvalósításáról szóló 1492/2017. (VIII. 7.) Korm. határozat 5. pontjában és 6. pont c) alpontjában meghatározott
és az Országvédelmi Alapból történő, valamint a szociális hozzájárulási adóhoz kapcsolódó megtakarítások terhére
történő előirányzat-átcsoportosításról és egyes kormányhatározatok módosításáról szóló 1766/2017. (XI. 7.)
Korm. határozat 1.  pontja alapján biztosított forrás fel nem használt része – az  elszámolást és a  visszatérítési
kötelezettség teljesítését követően – kerüljön átadásra a  Magyarország 2019. évi központi költségvetéséről szóló
2018. évi L. törvény 1. melléklet XI. Miniszterelnökség fejezet javára.
Felelős: külgazdasági és külügyminiszter
 Miniszterelnökséget vezető miniszter
Határidő: azonnal
13. Ez a határozat a közzétételét követő napon lép hatályba, és 2021. június 19-én hatályát veszti.
Orbán Viktor s. k.,
 miniszterelnök


text:
15/2010. (X. 4.) HM határozata a Honvédelmi Minisztérium Társadalmi Kapcsolatok és Hadisírgondozó Hivatal költségvetési szerv alapításáról.
A honvédelemről és a Magyar Honvédségről szóló 2004. évi CV. törvény 76. § (3) bekezdésében kapott felhatalmazás alapján
– figyelemmel az államháztartásról szóló 1992. évi XXXVIII. törvényben, az államháztartás működési rendjéről szóló 292/2009.
(XII. 19.) Korm. rendeletben, valamint a honvédelmi szervezetek működésének az államháztartás működési rendjétől eltérő
szabályairól szóló 346/2009. (XII. 30.) Korm. rendeletben foglaltakra – az alábbi alapító okiratot adom ki:
1. A honvédelmi miniszter közvetlen alárendeltségében 2010. október 1-jei hatállyal költségvetési szervet alapítok.
2. A költségvetési szerv megnevezése: Honvédelmi Minisztérium Társadalmi Kapcsolatok és Hadisírgondozó Hivatal.
Rövidített megnevezése: HM TKHH 3. A költségvetési szerv székhelye: 1055 Budapest V., Balaton utca 7–11.
Postacíme: 1885 Budapest, Pf. 25. 4. A költségvetési szerv közvetlen jogelődje és annak székhelye:
A költségvetési szerv a társadalmi kapcsolatokkal összefüggő feladatok tekintetében a Honvédelmi Minisztériumból
(1055 Budapest V., Balaton u. 7–11.), a hadisírgondozói és háborús kegyeleti feladatok vonatkozásában a Honvédelmi
Minisztérium Hadtörténeti Intézet és Múzeumból (1014 Budapest I., Kapisztrán tér 2–4.) kiválással jön létre.
5. A költségvetési szerv gazdálkodási jogköre alapján önállóan működő költségvetési szerv. Pénzügyi-gazdasági
feladatait a Magyar Honvédség (a továbbiakban: MH) önállóan működő és gazdálkodó, a pénzügyi és számviteli
feladatok központosított végrehajtására kijelölt költségvetési szerve; logisztikai-gazdasági feladatait az MH kijelölt
önállóan működő és gazdálkodó költségvetési szerve; ingatlanfenntartási és -üzemeltetési, fejlesztési, az épületek
fenntartásához, üzemeltetéséhez és a személyi állomány ellátásához szükséges tárgyieszköz- és anyagellátási
feladatait az MH önállóan működő és gazdálkodó, az ingatlanfenntartási és -üzemeltetési feladatok központosított
végrehajtására kijelölt költségvetési szerve végzi. 6. A költségvetési szerv tevékenysége a 842210 Védelmi feladatok központi igazgatása és szabályozása szakágazatba
tartozik. 7. A költségvetési szerv jogi személy, önálló munkaköri jegyzékkel rendelkező szervezet.
8. A költségvetési szerv: a) alapítója: a honvédelmi miniszter;
b) irányító szerve: a Magyar Köztársaság Honvédelmi Minisztériuma;
c) irányító szervének székhelye: 1055 Budapest V., Balaton utca 7–11.
9. A költségvetési szerv feladatait a honvédelmi miniszter közvetlen alárendeltségében, a HM parlamenti államtitkár
irányítása alatt végzi. 10. A költségvetési szerv illetékessége: országos.
11. A költségvetési szerv jogszabályban meghatározott közfeladata: a) a Hvt. 70. § (2) bekezdése szerint külön jogszabályokban, az állami irányítás egyéb jogi eszközeiben, valamint
belső rendelkezésekben a Hvt. 70. § (1) bekezdés keretei között meghatározott feladatok ellátása;
b) a muzeális intézményekről, a nyilvános könyvtári ellátásáról és a közművelődésről szóló 1997. évi CXL. törvényben
meghatározott feladatok végzése; c) a sportról szóló 2004. évi I. törvényben meghatározott feladatok ellátása;
d) a Nemzeti Civil Alapprogramról szóló 2003. évi L. törvényben meghatározott feladatok végzése;
e) az egyesülési jogról szóló 1989. évi II. törvényben meghatározott feladatok végzése;
f) a magyar hősök emlékének megörökítéséről és a Magyar Hősök Emlékünnepéről szóló 2001. évi LXIII. törvényben
meghatározott feladatok végzése; g) a nemzeti ünnepek, valamint a kiemelkedő fontosságú rendezvények előkészítésének és lebonyolításának
rendjéről szóló 1137/2010. (VII. 1.) Korm. határozatban foglalt feladatok végzése.
h) a vonatkozó jogszabályok, nemzetközi megállapodások és államközi szerződések alapján a Magyar Köztársaság
területén lévő magyar és idegen, valamint az ország határain túl lévő magyar hadisírok és hadi emlékművek
felkutatásával és gondozásával kapcsolatos tevékenységek ellátása. 12. A költségvetési szerv alaptevékenysége az Államháztartási Szakfeladatrend szerint:
842160 Nemzetközi szervezetekben való részvétel; 842193 Külföldön lévő magyar hadisírok feltárása és fenntartása;
842202 Védelmi képességek fenntartása; 842541 Ár- és belvízvédelemmel összefüggő tevékenységek;
842542 Minősített időszaki tevékenységek (kivéve ár- és belvízvédelem);
960301 Hadisírok létesítése, gondozása. 13. A költségvetési szerv vezetője, kinevezési rendje:
a) a vezető megnevezése: főigazgató; b) a főigazgatót a honvédelmi miniszter nevezi ki és menti fel.
14. A költségvetési szervnél a Magyar Honvédség hivatásos és szerződéses állományú katonáinak jogállásáról szóló
2001. évi XCV. törvény hatálya alá tartozó hivatásos és szerződéses katonák teljesítenek szolgálatot, illetőleg a
kormánytisztviselők jogállásáról szóló 2010. évi LVIII. törvény hatálya alá tartozó kormánytisztviselők állnak
jogviszonyban. 15. A költségvetési szerv nyilvántartásba vételét a Magyar Államkincstár végzi.
16. A költségvetési szerv részletes szervezeti és működési rendjét tartalmazó Szervezeti és Működési Szabályzatot a
hivatal főigazgatója 2010. október 1-jét követő 60 napon belül elkészíti, és azt jóváhagyásra előterjeszti a HM
parlamenti államtitkár részére. 17. Ez a határozat a közzététele napján lép hatályba.
Dr. Hende Csaba s. k.,
honvédelmi miniszter


text:
1238/2014. (IV. 10.) Korm. határozata a KÖZOP-3.5.0-09-2011-0001 azonosító számú [„76. sz. főút 61+700-77+500 km. sz. közötti szakasz 11,5 t-s burkolat megerősítés (Zala és Vas megye)” című] kiemelt projekt támogatásának növeléséről.
A Kormány
 1. jóváhagyja az 1. melléklet szerint a KÖZOP-3.5.0-09-2011-0001 azonosító számú, „76. sz. főút 61+700-77+500 km. sz.
közötti szakasz 11,5 t-s burkolat megerősítés (Zala és Vas megye)” című kiemelt projekt támogatásának legfeljebb
bruttó 3 324 175 339 forinttal történő növelését a nyertes ajánlatban szereplő árajánlat figyelembevételével,
2. hozzájárul az 1. pont szerinti projekt támogatási szerződésének módosításához.
Felelős: nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
332/2015. (VIII. 20.) KE határozata állampolgárság visszavonással történő megszüntetéséről.
Az Alaptörvény 9. cikk (4) bekezdés i) pontja, valamint a magyar állampolgárságról szóló 1993. évi LV. törvény 9. §-a
alapján – a  belügyminiszter BM/12237-2/2015. számú előterjesztésére – Zárity Obren (más átírással: Zaric Obren;
születési hely, idő: Kula [Jugoszlávia], 1959. május 15.) magyar állampolgárságát visszavonom.
Budapest, 2015. július 28. Áder János s. k.,
 köztársasági elnök


text:
1508/2013. (VIII. 1.) Korm. határozata a rendkívüli kormányzati intézkedésekre szolgáló tartalékból a létesítménybiztosítással érintett ingatlanok körének bővítéséhez szükséges forrás biztosításáról.
A Kormány
 1. az államháztartásról szóló 2011. évi CXCV. törvény 21. § (6) bekezdésében biztosított jogkörében a miniszterelnök
védelmének érdekében a létesítménybiztosítási intézkedés céljából kijelölt létesítmények körének bővítésére
a) 63,2 millió forint tartós és
b) 20,1 millió forint egyszeri
átcsoportosítását rendeli el elszámolási kötelezettséggel a  Magyarország 2013. évi központi költségvetéséről
szóló 2012. évi CCIV. törvény (a továbbiakban: Kvtv.) 1. melléklet XIV. Belügyminisztérium fejezet, 7. Rendőrség cím
javára, a Kvtv. 1. melléklet XI. Miniszterelnökség fejezet, 7. Rendkívüli kormányzati intézkedések cím terhére az 1. és
2. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolási kötelezettség tekintetében
Felelős: belügyminiszter
Határidő: 2014. április 30.
Orbán Viktor s. k.,
 miniszterelnök


text:
1605/2013. (IX. 3.) Korm. határozata a 813. számú főút, Győr keleti elkerülő út ütemezett megvalósításáról.
A Kormány egyetért a 813. számú főút, Győr keleti elkerülő út ütemezett megvalósításával (a továbbiakban: beruházás), ennek
megfelelően
 1. felhívja a  nemzeti fejlesztési minisztert, hogy a  beruházás első ütemének 2015. november 30-áig történő
megvalósításáról gondoskodjon,
Felelős: nemzeti fejlesztési miniszter
Határidő: 2015. november 30.
2. felhívja a nemzeti fejlesztési minisztert, hogy a beruházás első ütemének 2013. évi feladatai elvégzéséhez 25 millió
forintot a Nemzeti Fejlesztési Minisztérium fejezeten belül biztosítson,
Felelős: nemzeti fejlesztési miniszter
Határidő: azonnal 3. felhívja a  nemzeti fejlesztési minisztert, valamint a  nemzetgazdasági minisztert, hogy a  beruházás első ütemének
2014. évi feladatai elvégzéséhez szükséges 250 millió forintnak a központi költségvetés tervezése során a Nemzeti
Fejlesztési Minisztérium fejezetben történő biztosításáról gondoskodjanak,
Felelős: nemzeti fejlesztési miniszter
 nemzetgazdasági miniszter
Határidő: a 2014. évi központi költségvetés tervezése során
4. felhívja a  nemzeti fejlesztési minisztert, valamint a  nemzetgazdasági minisztert, hogy a  beruházás első ütemének
2015. évi feladatai elvégzéséhez szükséges 3950 millió forint biztosításáról a központi költségvetés tervezése során
gondoskodjanak,
Felelős: nemzeti fejlesztési miniszter
 nemzetgazdasági miniszter
Határidő: a 2015. évi központi költségvetés tervezése során
5. felhívja a  nemzeti fejlesztési minisztert, valamint a  Miniszterelnökséget vezető államtitkárt, hogy vizsgálják
meg a  beruházás európai uniós források terhére történő refinanszírozásának lehetőségét és az  európai uniós
finanszírozási lehetőségek ismeretében tegyék meg a szükséges intézkedéseket,
Felelős: nemzeti fejlesztési miniszter
 Miniszterelnökséget vezető államtitkár
Határidő: a 2014 és 2020 közötti európai uniós programozási ciklus operatív programjainak elfogadását
követően
 6. felhívja a  nemzeti fejlesztési minisztert, hogy a  beruházás második és harmadik ütemének előkészítését folytassa
az építési engedély 2015. december 31-éig történő megszerzése érdekében,
Felelős: nemzeti fejlesztési miniszter
Határidő: azonnal
7. felhívja a  nemzeti fejlesztési minisztert, hogy az  1.  pontban meghatározott feladat során felmerült előkészítési
költségek utólagos elszámolása és a  6.  pontban meghatározott feladathoz szükséges költségek finanszírozása
érdekében a  beruházás befogadási kritériumaként meghatározott támogató nyilatkozatot adja ki, továbbá
a beruházás előkészítéséhez a Közlekedési Operatív Program terhére támogatást biztosítson,
Felelős: nemzeti fejlesztési miniszter
Határidő: azonnal 8. felhívja a  Miniszterelnökséget vezető államtitkárt az  1–5.  pontban meghatározott feladatok végrehajtásának
felügyeletére.
Felelős:  Miniszterelnökséget vezető államtitkár
Határidő:  folyamatosan Orbán Viktor s. k.,
 miniszterelnök